— У выпадку, калі тут будуць разьвівацца нейкія больш жорсткія сцэнары, калі тут рэальна будзе рэалізаваная спроба анэксіі — адкрытай або паўзучай — празь перахоп нейкіх пазыцыяў ва ўладных структурах і гэтак далей, то моцнага супраціву з боку сёньняшняй чыноўніцкай сыстэмы яны не сустрэнуць. Бо, на жаль, большасьць гэтых чыноўнікаў на месцах і тым больш прадстаўнікоў сілавога апарату, людзей зь беларускага войска, КДБ, міліцыі — яны так ці інакш завязаныя на Расею. Шмат хто там атрымліваў адукацыю, мае там сяброў, знаёмых. Можа быць, проста хтось зь іх завэрбаваны, як гэта паказала сытуацыя ва Ўкраіне.